ইউসুফ আবদুল্লাহ হারুন

ইউসুফ আব্দুল্লাহ হারুন (জন্ম: ১৫ নভেম্বর ১৯৪৭) হলেন বাংলাদেশের একজন ব্যবসায়ী, হিসাববিদ ও রাজনীতিবিদ। তিনি কুমিল্লা-৩ আসনের সংসদ সদস্য ছিলেন। তিনি বাংলাদেশের চার্টার্ড অ্যাকাউন্ট্যান্টস ইনস্টিটিউটের একজন এফসিএ ফেলো। ইউসুফ আব্দুল্লাহ হারুন ১৯৪৭ সালের ১৫ নভেম্বর তৎকালীন পূর্ব পাকিস্তানের কুমিল্লা জেলার মুরাদানগরের ধামগর ইউনিয়নের ভুবনগর গ্রামে জন্মগ্রহণ করেন। তার পিতা হারুন-অর-রশিদ বাংলাদেশ জাতীয়তাবাদী দল থেকে কুমিল্লা-৩ আসনের সংসদ সদস্য ছিলেন। মাতা নুরজাহান রশীদ। তিনি ১৯৬২ সালে কুমিল্লা জিলা স্কুল থেকে মেট্রিকুলেশন পাশ করে ১৯৬৪ সালে কুমিল্লা ভিক্টোরিয়া কলেজ থেকে আইকম পাশ করেন। ১৯৬৭ সালে তিনি ঢাকা বিশ্ববিদ্যালয় থেকে বিকম ডিগ্রি লাভ করেন। পরবর্তীতে তিনি ইংল্যান্ড ও ওয়েলসের ইনস্টিটিউট অফ চার্টার্ড অ্যাকাউন্ট্যান্ট থেকে চার্টার্ড অ্যাকাউন্ট্যান্ট (সিএ) ডিগ্রি লাভ করেন। স্ত্রী সাবেরা পারবীন, এই দম্পতীর ২ ছেলে। ইউসুফ আবদুল্লাহ হারুন ১৯৬৭ সাল থেকে চার্টার্ড একাউনটেন্ট (এফসিএ) পেশা বেছে নেন। তিনি শিপিং, রিয়েল এস্টেট, হোটেল সহ বেশ কয়েকটি কোম্পানির ব্যবসা মালিকানার সাথে যুক্ত আছেন। তিনি ২০০৭ সালে ও ২০১১ সালে ও ২০২৩ সালের এজিএমে এশিয়া ইন্স্যুরেন্স লিমিটেডের চেয়ারম্যান নির্বাচিত হন। তিনি সাউথইস্ট ব্যাংকের চেয়ারম্যান। তিনি ১৯৯৮ সালে ঢাকা স্টক এক্সচেঞ্জের কাউন্সিলর ছিলেন। তিনি ১৯৯৬-১৯৯৮ এবং ২০০০-২০০১ মেয়াদে এফবিসিসিআইয়ের সভাপতি হিসেবে দায়িত্ব পালন করেন। তিনি সার্ক চেম্বার অব কমার্স অ্যান্ড ইন্ডাস্ট্রির (এসসিসিআই) সহসভাপতি এবং কনফেডারেশন অফ এশিয়া প্যাসিফিক চেম্বার অফ কমার্স অ্যান্ড ইন্ডাস্ট্রির (সিএসিসিআই) ভাইস প্রেসিডেন্ট ছিলেন। ইনফ্রাস্ট্রাকচার ডেভেলপমেন্ট কোম্পানি লিমিটেডের (আইডিসিওএল) তিনি পরিচালক ছিলেন। তিনি বাংলাদেশের চার্টার্ড অ্যাকাউন্ট্যান্টস ইনস্টিটিউটের একজন এফসিএ ফেলো। তিনি নর্থ সাউথ ইউনিভার্সিটির বোর্ড অব গভর্নরস এবং পলিসি রিসার্চ ইনস্টিটিউটের (পিআরআই) পরিচালনা পর্ষদের সদস্য। তিনি জাতীয় ইংরেজি দৈনিক ডেইলি অবজারভারের চেয়ারম্যান। হারুন ১৯৯৫ সালে আওয়ামী লীগে যোগদেন। বাংলাদেশ আওয়ামীলীগ কেন্দ্রীয় কমিটির অর্থ ও পরিকল্পনা বিষয়ক সম্পাদক হিসেবে দায়িত্ব পালন করেছেন তিনি। ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে পরাজিত হন। তিনি ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে পুনরায় পরাজিত হন। ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে কুমিল্লা-৩ আসন থেকে তিনি সংসদ সদস্য মনোনীত হন। তিনি দশম জাতীয় সংসদের প্রাক্কলন সংক্রান্ত কমিটির সদস্য ছিলেন। ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে সংসদ সদস্য মনোনীত হন। ২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে জাহাঙ্গীর আলম সরকারের কাছে পরাজিত হন। ইউসুফ আবদুল্লাহ হারুনের বিরুদ্ধে ২০০২ সালের ৫ মে সংঘর্ষের সময় বাংলাদেশ জাতীয়তাবাদী দলের একজন কর্মীকে গুলি করার অভিযোগ আনা হয়। এই মামলায় তিনি ২০০৪ সালের ২০ এপ্রিল জামিন পান। ইউসুফ আবদুল্লাহ হারুনের স্ত্রী মৃত সাবেরা পারবীন। এই দম্পতীর ২ ছেলে। "ইউসুফ আবদুল্লাহ হারুন, আসন নং: ২৫১, কুমিল্লা-৩"। দৈনিক প্রথম আলো। ১৭ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৪।  "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  "Constituency 251_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৭। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ফেব্রুয়ারি ২০১৮।  "ইউসুফ আবদুল্লাহ হারুন এশিয়া ইন্স্যুরেন্সের চেয়ারম্যান পুনর্নির্বাচিত"। শেয়ার বিজ নিউজ। ২৫ জুলাই ২০২৩। ১৭ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২৪।  "The Daily Star Web Edition Vol. 5 Num 1070"। archive.thedailystar.net। সংগ্রহের তারিখ ২০২৪-০১-১৭।  Desk, Star Business (২০১১-০৫-০৯)। "Harun reelected as Asia Insurance chairman"। The Daily Star (ইংরেজি ভাষায়)। সংগ্রহের তারিখ ২০২৪-০১-১৭।  Report, Star Business (২০০৩-০৫-২৯)। "Canadian team signs $24m export, investment deals"। The Daily Star (ইংরেজি ভাষায়)। সংগ্রহের তারিখ ২০২৪-০১-১৭।  "The Daily Star Web Edition Vol. 4 Num 23"। archive.thedailystar.net। সংগ্রহের তারিখ ২০২৪-০১-১৭।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "The Daily Star Web Edition Vol. 4 Num 317"। archive.thedailystar.net। সংগ্রহের তারিখ ২০২৪-০১-১৭।